
Ministru kabineta noteikumi Nr. 76
Rīgā 2023. gada 28. februārī (prot. Nr. 12 3. §)
Grozījumi Ministru kabineta 1999. gada 31. augusta noteikumos Nr. 304 "Noteikumi par operatīvajiem transportlīdzekļiem"
Izdoti saskaņā ar Ceļu satiksmes likuma 17.pantu
· Izdarīt Ministru kabineta 1999. gada 31. augusta noteikumos Nr. 304 "Noteikumi par operatīvajiem transportlīdzekļiem" (Latvijas Vēstnesis, 1999, 286./289. nr.; 2001, 60. nr.; 2002, 114., 190. nr.; 2003, 165., 167. nr.; 2004, 90. nr.; 2005, 17. nr.; 2006, 134. nr.; 2008, 24., 202. nr.; 2009, 139. nr.; 2010, 93., 100. nr.; 2013, 127. nr.; 2014, 242. nr.; 2015, 128., 147. nr.; 2018, 38., 142. nr.; 2022, 154. nr.) šādus grozījumus:
· 1. Izteikt 7.1.1. apakšpunktu šādā redakcijā:
· "7.1.1. transportlīdzekļiem, kuri tiek izmantoti Aizsardzības ministrijas un Nacionālo bruņoto spēku struktūrvienību operatīvo uzdevumu veikšanai, un Nacionālo bruņoto spēku militārajiem ugunsdzēsības un glābšanas darbu transportlīdzekļiem, kuri tiek izmantoti operatīvo uzdevumu veikšanai;".
· 2. Izteikt 10. punktu šādā redakcijā:
· "10. Šo noteikumu 2. punktā minēto operatīvo transportlīdzekļu krāsojumam (izņemot šo noteikumu 2.3. apakšpunktā minētos transportlīdzekļus) un aprīkojumam (bākugunīm un speciālajām skaņas iekārtām) jāatbilst valsts standarta LVS 63:2021 "Operatīvie transportlīdzekļi, krāsojums, aprīkojums" prasībām."
· 3. Izteikt 14. punktu šādā redakcijā:
· "14. Par operatīvā transportlīdzekļa vadītāju drīkst būt persona, kurai ir atbilstošas kategorijas transportlīdzekļa vadītāja apliecība un vismaz trīs gadus ilgs attiecīgajai kategorijai atbilstošā transportlīdzekļa vadītāja stāžs. Iekšlietu ministrijas padotībā esošajās iestādēs, Ieslodzījuma vietu pārvaldē, Aizsardzības ministrijas padotībā esošajās iestādēs un Nacionālo bruņoto spēku struktūrvienībās par operatīvā transportlīdzekļa vadītāju drīkst būt persona, kurai ir atbilstošas kategorijas transportlīdzekļa vadītāja apliecība."

